open-index/open-wikipedia-markdown huggingface dataset:
Gran Premio de Singapur de 2024

O **Gran Premio de Singapur 2024** (coñecido oficialmente como **Fórmula 1 Singapore Airlines Singapore Grand Prix 2024**), foi unha carreira de Fórmula Un, que se celebrou o 22 de setembro de 2024 no Circuíto urbano de Marina Bay de Singapur. Foi a décimo oitava carreira da tempada de Fórmula Un de  e foi o vixésimo terceiro Gran Premio de Singapur e a décimo quinta vez que se disputou a carreira en Marina Bay.

## Pneumáticos dispoñibles 
O provedor de pneumáticos Pirelli levou os compostos de pneumáticos C3, C4 e C5 (designados como duro, medio e brando, respectivamente) para que os equipos os utilicen no evento.

### Cambios na pista 
Engadiuse unha cuarta zona de DRS entre as curvas 14 e 16 na mesma sección do circuíto que reconfigurouse para o Gran Premio de Singapur de 2023.

## Práctica 
Realizáronse tres sesións de adestramentos libres para o evento. A primeira sesión de adestramentos libres celebrouse o 20 de setembro de 2024, ás 17:30 hora local (UTC+8), e encabezouna Charles Leclerc da Ferrari por diante de Lando Norris de McLaren e o compañeiro de equipo de Leclerc, Carlos Sainz A segunda sesión de adestramentos libres celebrouse o mesmo día, ás 21:00 hora local, encabezouna Norris por diante de Leclerc e Sainz. A terceira sesión de adestramentos celebrouse o 21 de setembro de 2024, ás 17:30 hora local, e encabezouna Norris por diante de George Russell de [[Mercedes-Benz na Fórmula 1|Mercedes] ] e o compañeiro de equipo de Norris Oscar Piastri.

## Clasificación
A clasificación celebrouse o 21 de setembro de 2024 ás 21:00 hora local (UTC+8).

### Clasificación da carreira 
**Notes**
*  – Kevin Magnussen was classified as he completed more than 90% of the race distance.

## Posicións logo da carreira
;Clasificación no campionato de pilotos

;Clasificación do Campionato de Construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén
Abriaquí

**Abriaquí** é un concello de Colombia que se atopa na subrexión Occidente do departamento de Antioquia. Limita polo norte cos concellos de Frontino e Cañasgordas, polo leste cos concellos de Giraldo e Santa Fe de Antioquia, polo sur cos concellos de Caicedo e Urrao, e polo oeste cos concellos de Urrao e Frontino. 

## Demografía 
**Poboación**: 2 695 hab. (2018)
* **Poboación urbana**: 824
* **Poboación rural**: 1 871

**Alfabetismo**: 93,03% (2018)
* **Mulleres**: 94,13%
* **Homes**: 92,1%

### Etnografía 
Segundo as cifras presentadas polo DANE do censo de 2005, a composición etnográfica do concello é: 

* Mestizos e Brancos (99,8%) 
* Afrocolombianos (0,2%)

## Notas
Alejandría, Colombia

**Alejandría** é un concello de Colombia que se atopa na subrexión Oriente do departamento de Antioquia.

## Demografía 
**Poboación total**: 4 657 hab. (2018)
* **Poboación urbana**: 2 485
* **Poboación Rural**: 2 172
**Alfabetismo**: 88'4% (2005)
* **Zona urbana**: 91'9%
* **Zona rural**: 84'8% 

### Etnografía 
Segundo as cifras presentadas polo DANE do censo de 2005, a composición etnográfica do concello é:

* Mestizos e brancos (99,7%) 
* Afrocolombianos (0,3%)

## Notas
Lesley Manville

**Lesley Ann Manville**, nada en Brighton o 12 de marzo de 1956, é unha actriz inglesa de teatro, cinema e televisión.

## Traxectoria 
Manville naceu en Brighton, East Sussex, filla de Norma (coñecida como Jean), ex bailarina de ballet, e de Ron Manville, taxista. Creceu na veciña Hove e foi a menor de tres irmás. Preparouse como cantante soprano desde os 8 anos e foi dúas veces campioa sub-18 de Sussex. Comezou a actuar candro era adolescente, aparecendo en series de televisión como *King Cinder*. Aos 15 anos obtivo unha praza na Italia Conti Academy of Theatre Arts. Alí coñeceu a súa primeira parella, o actor e presentador de *Blue Peter*, Peter Duncan.

Recibiu diversos recoñecementos no teatro, entre eles o Premio Laurence Olivier á mellor actriz polo seu papel na obra *Ghosts* estreada no Almeida Theatre de Londres en 2014 e unha candidatura na mesma categoría pola obra *Grief*, estreada no Royal National Theatre.

En televisión, apareceu como convidada na popular serie británica ''Agatha Christie's Poirot*, onde interpretou a señora Lorrimer. No cinema foi galardoada como a actriz británica do ano polo London Critics Circle polas súas interpretacións en *All or Nothing* (2002) e *Another Year* (2010), polo que tamén foi candidata ao premio da BAFTA a mellor actriz secundaria e recibiu o premio do National Board of Review á mellor actriz, ambos en 2010. Foi candidata ao Óscar á mellor actriz secundaria por *Phantom Thread* (2017) e ao Emmy á mellor actriz secundaria nunha serie dramática pola súa interpretación da Princesa Margaret, Condesa de Snowdon na serie *The Crown*..

Manville foi nomeada Oficial da Orde do Imperio Británico (OBE) nas Honras de Aniversario de 2015 celebradas para a raíña Isabel II polos seus servizos ao teatro, e en 2020 foi nomeada Comandante da Orde do Imperio Británico nas Honras de Aninovo de 2021 polos seus servizos ao teatro e á caridade.

## Vida persoal 
O primeiro marido de Manville foi o actor Gary Oldman, con quen tivo un fillo, Alfie Oldman (nado en 1988). O seu segundo matrimonio foi co actor Joe Dixon.

## Filmografía 
## Notas 
## Véxase tamén 
### Ligazóns externas 
* Entrevista en *The Independent'', 2010
Villavicencio

**Villavicencio** é un concello colombiano, capital do departamento de Meta e centro comercial máis importante das Chairas Orientais. Atópase na faldra da Cordilleira Oriental, ao noroeste do departamento de Meta, na beira dereita do río Guatiquía. Fundada o 6 de abril de 1840, contaba cunha poboación urbana aproximada de 552.010 habitantes en 2021. Presenta un clima quente, con temperaturas medias de 24&nbsp;°C e 30&nbsp;°C.

## Notas
María González González

**María González González**, nada na Coruña e finada na Coruña en 1936, foi unha mestra e galega.

## Traxectoria 
Irmá de José e Rogelio González González. Mestra. Veciña da rúa da Torre da Coruña. Logo do golpe de Estado do 18 de xullo de 1936 foi asasinada. O seu cadáver apareceu na praia do Orzán.

## Notas 
## Véxase tamén 
### Bibliografía 
* 
### Ligazóns externas 
* Ficha en Memoria da Coruña
Rogelio González González

**Rogelio González González**, nado en Curtis en 1915 e finado na Coruña o 31 de xullo de 1936, foi un sindicalista e político galego.

## Traxectoria 
Irmán de José e María González González. Afiliado ao Sindicato de Camareros da CNT da Coruña e membro das Juventudes Libertarias. Exerceu como apoderado da Fronte Popular nas eleccións de febreiro de 1936. Logo do golpe de Estado do 18 de xullo de 1936 participou na tentativa libertaria de levantar os cuarteis das Atochas en outubro de 1936, e despois estivo refuxiado co seu irmán José no barrio das Atochas. Resultou ferido nas detencións de militantes confederais de xullo de 1937. Foi detido e despois paseado con Santiago Sanjurjo López na estrada de circunvalación á altura da Prisión Provincial da Coruña o 31 de xullo de 1937.

## Notas 
## Véxase tamén 
### Bibliografía 
* 
### Ligazóns externas 
* Ficha en Memoria da Coruña
Glicocerebrósido

miniatura|Un glicocerebrósido
Un **glicocerebrósido** (tamén chamado **glicosilceramida**) é calquera cerebrósido no que o grupo  monosacárido de cabeza é a glicosa.

[miniatura|[Glicosa]]
[miniatura|[Esfingolípido]]

## Importancia clínica 
Na enfermidade de Gaucher o encima glicocerebrosidase non é funcional e non pode degradar os glicocerebrósidos a glicosa e ceramida nos lisosomas. Os macrófagos afectados, chamados células de Gaucher, teñen unha aparencia similar ao "papel engurrado" visto con microscopio óptico, porque os substratos se acumulan dentro do lisosoma.

## Notas 
## Véxase tamén 
### Outros artigos 
* Glicosilceramida sintase
* Enfermidade de Gaucher
* Glicocerebrosidase

### Ligazóns externas 
*
Andes, Antioquia

**Andes** é un concello de Colombia que se atopa na subrexión Suroeste do departamento de Antioquia.

## Demografía 
**Poboación total**: 43269 hab. (2018)
* **Poboación urbana**: 20250
* **Poboación rural**: 23019
* **Densidade de poboación**: 1006 (hab./km2)
* **Taxa de crecemento**: 1,47 % por cada mil habitantes (%)
**Distribución por sexo**:
* **Número de homes**: 22980
* **Número de mulleres**: 21298

### Etnografía 
Segundo as cifras presentadas polo DANE do censo 2005, a composición etnográfica do concello é: 

* Mestizos & brancos (98,2%)
* Afrocolombianos (1,6%)
* Indíxenas (0,2%)

## Notas
Santa Marta, Colombia

**Santa Marta** é un concello de Colombia e capital do departamento de Magdalena, na Rexión Caribe. Foi fundada o 29 de xullo de 1525 polo español Rodrigo de Bastidas, o que a converte na cidade en pé máis antiga de Colombia. Atópase ás beiras da baía homónima. Dende 1991 foi organizada constitucionalmente como *Distrito Turístico, Cultural e Histórico*. 

É coñecida polas súas actividades turísticas, a historia das súas rúas e das súas praias. O balneario El Rodadero é un dos principais destinos do Caribe colombiano. A súa área urbana está situada entre a Serra Nevada de Santa Marta e o mar Caribe, e o Parque de Tayrona está baixo a súa xurisdición. Entre os seus atractivos culturais e históricos atópanse a Aduana, a Catedral Basílica, a Biblioteca do Banco da República, o Seminario San Juan Nepomuceno, o Paseo Bastidas, La Quinta de San Pedro Alejandrino, a praza de Bolívar e o parque de Los Novios.

## Notas
José González González

**José González González**, nado na Coruña en 1912 e finado na mesma cidade o 13 de xullo de 1937, foi un xornaleiro e sindicalista anarquista galego.

## Traxectoria 
Militante da FAI, fundador das Juventudes Libertarias. Administrador de *Brazo y Cerebro*. Militante do Sindicato Único del Ramo de la Construcción da CNT. Cando se produciu o golpe de Estado do 18 de xullo de 1936 participou na resistencia ao levanamento no barrio de Monelo. Despois agochouse nos montes de Santa Margarida e Elviña. Participou nas tarefas de reorganización da FAI na Coruña. Foi descuberto na caída da rede clandestina de anarquistas no Barrio das Atochas no verán de 1937, detido o 10 de xullo e asasinado no Campo da Rata o 13 de xullo con Antonio Varela Miguélez e Alejandro Delgado Fernández.

## Vida persoal 
Irmán de Rogelio e María González González, que tamén foron asasinados polos sublevados.

## Notas 
## Véxase tamén 
### Bibliografía 
* 
* 
### Ligazóns externas 
* Ficha en Memoria da Coruña
Galactosa 1-fosfato

A D-**galactosa 1-fosfato** é un azucre fosfatado intermediario na interconversión da glicosa e formación de uridín difosfato galactosa. Fórmase a partir de galactosa e fosfato procedente do ATP pola acción do encima galactoquinase. Cando non funciona correctamente o metabolismo da galactosa 1-fosfato orixínase galactosemia. A vía de Leloir é a utilizada no metabolismo da galactosa e do intermediario galactosa 1-fosfato. Como na deficiencia de encimas observada nesta vía pode orixinar galactosemia, ás veces na diagnose deste trastorno xenético pode medirse a concentración destes encimas. Un destes encimas é a galactosa-1-fosfato uridililtransferase (GALT). O encima cataliza a transferencia dun grupo UDP-activador da UDP-glicosa á galactosa 1-fosfato. Aínda que a causa da deficiencia de encimas na vía de Leloir é aínda discutido polo investigadores, algúns estudos suxiren que o mal pregamento do encima GALT, o cal pode causar un cambio conformacional desfavorable que afecta a súa estabilidade térmica e a afinidade de unión ao substrato, pode xogar un  papel na deficiencia de GALT na galactosemia de tipo 1. En pacientes con galactosemia pode observarse un incremento na concentración de galactitol; o que pon aos pacientes maior risco de ter cataratas presenís.

## Notas 
## Véxase tamén 
### Outros artigos 
* Galactosa-1-fosfato uridililtransferase
Simón Casal

**Simón Casal**, nado na Coruña en 1984, é un cineasta galego.

## Traxectoria 
Na súa carreira profesional traballou como guionista, director e produtor. En 2016 realizou a súa primeira longametraxe como director, *Lobos sucios*, unha historia ambientada nas minas de volframio en Galicia durante a segunda guerra mundial.

Tamén traballou no campo do documental en pezas como *The Gourougou Trial*, no que aborda a historia dun xuízo internacional no Tribunal de Estrasburgo que enfrontou dous migrantes africanos e ao Estado español, e no que se dirimía a legalidade das devolucións en quente en Melilla, que continúan producíndose a día de hoxe. En 2024 dirixiu *Xustiza artificial*, sobre a posibilidade de que se implementen tecnoloxías de intelixencia artificial na administración de xustiza. 

## Notas 
## Véxase tamén 
### Ligazóns externas 
* Páxina web ,
UDP-galactosa

{{chembox
| Verifiedfields = changed
| Watchedfields = changed
| verifiedrevid = 476997454
| ImageFile=UDP-Galactose.svg
| ImageSize=
| IUPACName=Uridine 5′-(α-D-galactopiranosil dihidróxeno difosfato)
| SystematicName=*O*1-{[(2*R*,3*S*,4*R*,5*R*)-5-(2,4-Dioxo-3,4-dihidropirimidin-1(2*H*)-il)-3,4-dihidroxioxolan-2-il]metil} *O*3-[(2*R*,3*R*,4*S*,5*R*,6*R*)-3,4,5-trihidroxi-6-(hidroximetil)oxan-2-il] dihidróxeno difosfato
| OtherNames= UDP-galactosa, uridín difosfato galactosa
|Section1=
|Section2=
|Section3=
}}

A **UDP-galactosa** ou **uridín difosfato galactosa** é un nucleótido azucre que intervén no metabolismo dos azucres. É importante no metabolismo dos nucleótidos azucres, e é o substrato do encima transferase B4GALT5.

## Metabolismo dos azucres 
A UDP-galactosa é especialmente importante na glicólise. Deriva da galactosa, un epímero da glicosa, e por medio da vía de Leloir, adoita usarse como precursor na metabolización da glicosa a piruvato. Cando se hidroliza a lactosa, a D-galactosa entra no fígado desde o torrente sanguíneo. Alí, a galactoquinase fosforílaa a galactosa 1-fosfato utilizando ATP. Este composto despois realiza unha reacción "pimpón" coa UDP-glicosa, catalizada pola uridililtransferase, rendendo glicosa 1-fosfato e UDP-galactosa. Esta glicosa 1-fosfato entra na glicólise, mentres que a UDP-galactosa sofre epimerización para rexenerar a UDP-glicosa.
A deficiencia do encima galactosa-1-fosfato uridililtransferase, que é o responsable de metabolizar a galactosa 1-fosfato a UDP-galactosa, causa a galactosemia clásica.

[miniatura|Transformación da galactosa (1) en glicosa para a glicólise. No esquema: galactosa 1-fosfato (2), UDP-glicosa (3), UDP-galactosa (4) ; glicosa 1-fosfato (5); glicosa 6-fosfato (6). Encimas: galactoquinase (GK), galactosa 1-fosfato uridililtransferase (GALT), UDP-glicosa 4-epimerase (UGE), [fosfoglicomutase (PGM)]]

## Notas 
## Véxase tamén 
### Outros artigos 
* Galactosa
* UDP galactosa epimerase
* Uridín difosfato
Psicosina

{{Chembox

| ImageFile = Psychosine.svg
| ImageSize = 250px
| ImageAlt =

| IUPACName = (2*S*,3*R*,4*E*)-2-Amino-3-hidroxioctadec-4-en-1-il β-D-galactopiranósido
| SystematicName = (2*R*,3*R*,4*S*,5*R*,6*R*)-2-{[(2*S*,3*R*,4*E*)-2-Amino-3-hidroxioctadec-4-en-1-il]oxi}-6-(hidroximetil)oxano-3,4,5-triol
| OtherNames =1-β-D-Galactoesfigosina, galactosilesfingosina

| Section1 = 
| Section2 = 
| Section3 = 
}}

A **psicosina** é un lípido moi citotóxico que se acumula no sistema nervioso en ausencia do encima galactosilceramidase.

Quimicamente é un galactósido de esfingosina.

## Notas
Contradición

En lóxica, unha **contradición** é unha incompatibilidade entre dúas ou máis proposicións. Por exemplo, as frases "chove e non chove" e "nin chove nin trona, mais chove e trona" expresan contradicións lóxicas.

## Táboa de verdade 
Na lóxica proposicional, unha contradición defínese como unha fórmula que resulta ser falsa para calquera interpretación, é dicir, para calquera asignación de valores de verdade ás súas fórmulas atómicas. Por exemplo:

Para unha función dunha variábel:

: \begin{array}
   \hline
   p \\
   \hline
   V \\
   F \\
   \hline
  \end{array}

e unha función desa variábel:

: \begin{array}
   \hline
   p & \thicksim p & p \land \thicksim p \\
   \hline
   V & F & F \\
   F & V & F \\
   \hline
  \end{array}

O que dá falso para todos os valores de 
  p
 .

Unha función de dúas variábeis:

: 
  \begin{array}
   \hline
   p & q \\
   \hline
   V & V \\
   V & F \\
   F & V \\
   F & F \\
   \hline
  \end{array}

A seguinte táboa mostra unha contradición:

: 
  \begin{array}
   \hline
   p & q & (p \lor q) & \thicksim (p \lor q) & (p \lor q) \Leftrightarrow \thicksim (p \lor q) \\
   \hline
   V & V & V & F & F \\
   V & F & V & F & F \\
   F & V & V & F & F \\
   F & F & F & V & F \\
   \hline
  \end{array}

Dada esta definición, toda contradición é a negación dunha tautoloxía, e toda tautoloxía é a negación dunha contradición. Seguindo o exemplo anterior, negando a contradición obtemos unha tautoloxía:

: 
  \begin{array}
   \hline
   p & q & (p \lor q) & \thicksim (p \lor q) & (p \lor q) \Leftrightarrow \thicksim (p \lor q) &
   \thicksim ((p \lor q) \Leftrightarrow \thicksim (p \lor q)) \\
   \hline
   V & V & V & F & F & V \\
   V & F & V & F & F & V \\
   F & V & V & F & F & V \\
   F & F & F & V & F & V \\
   \hline
  \end{array}

## Lóxica de proposicións 
Sendo \mathcal{P} o conxunto de proposición, e  a, b, c, d \dots  proposicións de  \mathcal{P} , pódese definir a operación nularia: contradición, pola cal sen argumentos ou independentemente dos argumentos, a unha variábel  a \,  de  \mathcal{P}  asígnaselle o valor falso.

: 
  \begin{array}{rrcl}
   \bot : & \varnothing & \longrightarrow & \mathcal{P} \\
       &  ()    & \mapsto     & a = \bot () = F
  \end{array}

Nos diagramas de Venn de enriba, pódense ver para: ningunha, unha e dúas variábeis o resultado falso. Unha contradición é calquera expresión lóxica ou booleana equivalente a un resultado falso, para todos os valores das súas variábeis, independentemente do número de variábeis que teña dita expresión ou función.

## Notas 
## Véxase tamén 
### Bibliografía 
* Józef Maria Bocheński 1960 *Précis of Mathematical Logic*, translated from the French and German editions by Otto Bird, D. Reidel, Dordrecht, South Holland.
* Jean van Heijenoort 1967 *From Frege to Gödel: A Source Book in Mathematical Logic 1879-1931*, Harvard University Press, Cambridge, MA, ISBN 0-674-32449-8 (pbk.)
*Ernest Nagel and James R. Newman 1958 ''Gödel's Proof'', New York University Press, Card Catalog Number: 58-5610.

### Outros artigos 
* Redución ao absurdo.
### Ligazóns externas 
* 
*
Bello, Colombia

**Bello** é unha cidade e concello do departamento de Antioquia.

## Demografía 
### Etnografía 
Segundo as cifras do DANE sobre o censo de 2005, a composición etnográfica do concello é:

* Mestizos e brancos: 92,2%
* Afrocolombianos: 7,7%
* Indíxenas: 0,1%

## Notas
Ibagué

**Ibagué** é un concello de Colombia, capital do departamento de Tolima. Segundo o censo de 2023, tiña unha poboación de 542.046 habitantes.

## Demografía 
miniatura|Panorámica do norte |281x281px
Ibagué é o maior centro urbano do departamento de Tolima e é unha das cidades máis poboadas de Colombia.

## Notas
Cúcuta

**Cúcuta** é unha cidade de Colombia, capital do departamento de Norte de Santander, no nordeste do país. Conta con 742.689 habitantes.

## Demografía 
Segundo as cifras presentadas polo DANE do censo de 2005, a composición etnográfica da cidade é:
* Brancos e mestizos: (98,1%)
* Afrocolombianos (1,0%)
* Indíxenas (0,9%)

## Notas
Mocoa

**Mocoa** é un concello de Colombia, capital do departamento de Putumayo. Atópase no suroeste de Colombia.

Foi fundada o 29 de setembro de 1563 polo capitán Gonzalo H. de Avendaño, a súa economía baséase na agricultura e nas actividades comerciais. A cidade é tamén un referente social para os colonos que chegan ás terras departamentais, atraídos pola explotación petroleira.

## Notas
Richard Farnsworth

**Richard William Farnsworth**, nado nos Ánxeles o 1 de setembro de 1920 e finado en Lincoln, Novo México, o 6 de outubro de 2000 foi un actor e dobre de acción estadounidense. Foi candidato aos Óscar en dúas ocasións, por *Comes a Horseman* (1978) e por *Unha historia verdadeira* (2000), sendo o candidato ao mellor actor de máis idade nese momento. Farnsworth tamén é coñecido polas súas interpretacións en *The Grey Fox* (1982), pola que foi candidato ao Globo de Ouro, *Anne of Green Gables* (1985), *Sylvester* (1985) e *Misery* (1990).

## Traxectoria 
Farnsworth naceu en 1920 nos Ánxeles, California. A súa nai traballaba na casa e o seu pai era enxeñeiro.

Farnsworth foi gradualmente entrando na interpretación en filmes de western. Fixo aparicións sen acreditar en numerosos filmes, incluídos *Foise co vento* (1939), *Río vermello* (1948), *The Wild One* (1953) e *Os dez mandamentos* (1956). En 1960, acreditado como Dick Farnsworth, apareceu como empregado do rancho Gault no capítulo "Street of Hate" da serie de televisión *Laramie*.

O seu primeiro papel acreditado no cinema foi 1963 e continuou a actuar en filmes e programas de televisión do xénero do western. Tivo un papel en *Roots* (1977) e coprotagonizou con Wilford Brimley *The Boys of Twilight* (1992). O seu papel revelación foi o do ladrón de dilixencias Bill Miner no filme canadense de 1982 *The Grey Fox*. Interpretou un adestrador de béisbol en *The Natural* (1984). En 1985 foi o irmán de Marilla e figura paterna de Anne en *Anne of Green Gables* e interpretou un vaqueiro sabio de voz suave que adestraba cabalos para Melissa Gilbert en *Sylvester*. Outros papeis salientables foron un rico e desapiadado petroleiro en *The Two Jakes* (1990) o xerife de *Misery* (1990).

## Vida persoal 
Farnsworth tivo un longo matrimonio do que naceron dous fillos. Tras enviuvar, viviu nun rancho en Lincoln, Novo México.

A noite do 6 de outubro de 2000, enfermo dun cancro terminal que o deixara parcialmente paralizado e con grandes dores, Farnsworth faleceu por unha ferida de bala autoinflinxida no seu rancho de Lincoln.

## Filmografía 
## Notas 
## Véxase tamén 
### Ligazóns externas 
* 
* 
* 
* 
* Richard Farnsworth: The Man Who Talked Straight at Moviecrazed.com
* 1999 Disney Press Kit For *The Straight Story* with publicity photos
* 1998 Des Moines Register Article
* *The Straight Story* on Lynch Net Complete Film notes, interviews, photographs, audio and trailers 1999
* Obituary Cowboy's Way by Jeff Jensen, 2000
San Andrés, San Andrés e Providencia

**San Andrés**, coñecido localmente como **North End** ou **Sector del Centro** é un centro poboado que é a capital administrativa e comercial do departamento colombiano de San Andrés, Providencia e Santa Catalina. No ano 2005 a súa poboación era de 55.426.

## Notas
Chiquinha Gonzaga

**Francisca Edwiges Neves Gonzaga**, máis coñecida como **Chiquinha Gonzaga**, nada o 17 de outubro de 1847 en Río de Xaneiro (Brasil) e finada na mesma cidade o 28 de febreiro de 1935, foi unha compositora, pianista, así como a primeira directora de orquestra brasileira.

## Traxectoria 
Chiquinha Gonzaga naceu o 17 de outubro de 1847 na cidade de Río de Xaneiro, daquela capital do Imperio do Brasil, filla de José Basileu Neves Gonzaga, un militar procedente dunha familia ilustre no Imperio, e a súa liberta Rosa, que era filla de escrava.

## Obra 
Ao longo da súa vida Chiquinha Gonzaga compuxo en numerosos xéneros musicais, moitos deles creados a finais do século XIX na súa cidade natal. Entre os xéneros que cultivou poden citarse o batuque, o choro, a samba, o maxixe ou tango brasileiro, así como numerosos valses e polcas, e cinco marchas de carnaval.

Foi a primeira muller a dirixir unha orquestra no Brasil.
Creou a primeira marchiña de Carnaval con letra "Ó Abre Alas".

A súa canción o "Corta Jaca" (un maxixe de título orixinal "Gaúcho") causou un pequeno escándalo cando a Primeira Dama do Brasil, Nair de Teffé, tocouna a guitarra en público en 1914, e foi noticia en toda a prensa no día seguinte.

Moitas das súas canción teñen innúmeras versións a día de hoxe  polos autores máis coñecidos da Música Popular Brasileira.

## Notas 
## Véxase tamén 
### Ligazóns externas 
* Acervo Digital Chiquinha Gonzaga
Buenaventura, Valle del Cauca

**Buenaventura** é unha cidade costeira que se atopa na Rexión do Pacífico do departamento de Valle del Cauca, en Colombia (América Do sur). Buenaventura é o porto principal de Colombia no océano Pacífico.

No ano 2018 Buenaventura tiña unha poboación de 235.064 persoas.

## Notas
Armenia, Colombia

**Armenia** é a capital do departamento de Quindío, en Colombia. Segundo o censo de 2015, tiña unha poboación de 	310.817 habitantes.

## División político administrativa 
## Notas
Cumaribo

**Cumaribo** é un concello de Colombia que forma parte do departamento de Vichada. A súa xurisdición ten unha extensión de 65.193 km², o que o converte no meirande concello de Colombia, tan extenso como Sri Lanka. De feito, é máis grande que 125 países do mundo, e máis extenso ca 28 departamentos de Colombia. Isto débese á decisión da Asemblea Departamental no ano 1996 de suprimir as antigas áreas non municipalizadas do Departamento de Vichada para crear o concello de Cumaribo.

A vila foi fundada por José Nicolino Mattar en 1959.

## Notas
Soledad, Atlántico

**Soledad** é un concello do departamento colombiano de Atlántico. Ocupa o oitavo lugar en canto a poboación en Colombia e o terceiro na Rexión do Caribe, despois de Barranquilla e Cartaxena de Indias. A súa área urbana é conurbación con Barranquilla, formando parte da súa área metropolitana. É un dos concellos con maior crecemento poboacional de Colombia.
La Primavera, Vichada

**La Primavera** é unha cidade e concello que se atopa no departamento de Vichada, Colombia. Limita co departamento de Casanare.

## Historia 
Foi fundado en 1959 por Raimundo Cruz e dona Viviana, e elevado á categoría de concello en 1987.

## Notas
Puerto Carreño

**Puerto Carreño** é un concello e cidade de Colombia, capital do departamento de Vichada. É recoñecido como destino para o turismo sustentable, un punto de encontro de organizacións non gobernamentais, un centro cultural indíxena e o principal porto fluvial do país no río Orinoco. A cidade tamén é coñecida pola súa cultura llanera (música, roupa, modismos e danza), semellante á do nordeste de Colombia e do interior de Venezuela.

## Demografía 
Segundo o Departamento Administrativo Nacional de Estatística (DANE), no ano 1999 a poboación na cabeceira municipal con base no censo de 1993, é de 8066 habitantes. No censo atopouse unha poboación total de 7059 habitantes conformada por 5534 habitantes na cabeceira municipal e 1525 no resto do concello.

Segundo os datos censuais proxectados polo DANE realizouse unha proxección decrecente, cunha taxa variable do 6,7% ao 3,2%, obtendo unha proxección de 10.034 habitantes na cabeceira municipal para o ano 2005. Segundo o proxeccións de poboación publicadas polo DANE, a poboación de Puerto Carreño para 2020 é de máis de 20 mil persoas, das cales a migración Colombia estima que hai ao redor de 3877 de orixe venezolana, é dicir, ao redor do 19,1%.

Normalmente unha gran parte dos habitantes son indíxenas >30% da cidade e >50% do municipio e departamento, pero tamén se poden atopar diversos grupos demográficos, os máis salientables son: 
* Guahibos (Sikuani)
* Piaroa (Huottuja-De'aruhua)
* Panare (E'ñepá)
* Amorúa (Wipiwe)
* Mestizos
* Colonos (Colombianos non indíxenas) 
* Venezolanos (refuxiados)
* Expatriados internacionais
* Afrocolombianos

## Notas
Mitú

**Mitú** é un concello de Colombia, capital do departamento de Vaupés. Atópase na parte sueste de Colombia e sobre a fronteira co Brasil. O concello atópase predominantemente sobre a marxe dereita do río Vaupés. Con arredor de 16.422 km², segundo o censo do DANE, e cunha poboación aproximada de 16.580 habitantes, onde predominan 27 etnias indíxenas diferentes. Mitú caracterízase por ser un concello de transición entre as chairas secas da Orinoquía, e a selva húmida amazónica. As súas temperaturas roldan entre 25 e 30 °C, cunha distancia aproximada de 600 km (por vía aérea) ao sueste de Bogotá.

## Notas
Tavira

**Tavira** é unha cidade e municipio do leste da rexión do Algarve na costa sur de Portugal. Está no distrito de Faro, situada a 30 km da cidade de Faro e a uns 20 km de Isla Cristina, Andalucía. A cidade atópase na desembocadura do río Gilão. Ten unha superficie de 610 km² e en 2011 tiña unha poboación de aproximadamente 26.167 persoas.
miniatura|Tavira co mosteiro ao fondo|esquerda
## Economía 
Tavira foi unha importante cidade portuaria na Idade Media. Hoxe en día, a economía baséase na pesca de baixura e no turismo.

## Monumentos 
miniatura|Igrexa de Santiago en Tavira |esquerda|220x220pxNo centro da cidade encóntrase o Castelo de Tavira, rodeado de igrexas e un convento:

* Igrexa de Santa María do Castelo
* Igrexa de Santiago 
* Convento da Graça, hoxe un hotel (*pousada*)
* Ponte Romana.

## Historia 
Habitada desde a Idade de Bronce, Tavira foi fundada polos fenicios no século VIII a. C., abandonada e reconstruída en diferentes épocas. 

Durante o Imperio Romano, foi eclipsada por Balsa, a maior cidade portuaria romana da Lusitania. A cidade foi conquistada en 1242 polos cristiáns e devastada polo Terremoto de Lisboa en 1755.

## Freguesías 
O concello de Tavira comprende as seguintes freguesías:

* Cabanas de Tavira
* Cachopo
* Conceição
* Luz
* Santa Catarina da Fonte do Bispo
* Santa Luzia
* Santa Maria 
* Santiago 
* Santo Estêvão

## Notas 
## Véxase tamén 
### Outros artigos 
* Escudos coa cruz de Santiago
* Escudos coa vieira
Lionor de Viseu

**Lionor de Viseu**, nada en Beja no 2 de maio de 1458 e finada en Lisboa no 17 de novembro de 1525, foi infanta de Portugal e raíña consorte de Portugal entre 1481 e 1495.

## Traxectoria 
Era filla do infante Fernando de Portugal, Duque de Viseu, e da infanta Beatriz de Aveiro. Era neta do rei Eduardo I de Portugal, e de Lionor de Aragón e irmá do futuro rei Manuel I de Portugal.

Casou en xaneiro de 1471 en Setúbal co futuro rei Xoán II de Portugal, o seu curmán. Desta unión naceron:

* o infante Afonso de Portugal casou en 1490 con Isabel de Aragón, filla dos Reis Católicos.
* O Infante Xoán de Portugal 

Xoán II tivo un fillo bastardo da súa relación cunha dama de compañía da raíña consorte, Xurxo de Lencastre. O rei tentou lexitimar a este fillo, e o certo é que o seu primoxénito estaba casado coa herdeira dos Reis Católicos e isto supuxo unha posible anexión da coroa portuguesa á coroa hispánica. A raíña Lionor opúxose con todas as súas forzas facendo que, á morte do rei, o irmán de Lionor fose nomeado herdeiro ao trono xa que era o parente lexítimo máis próximo do rei, e ascendeu ao trono en 1495 co nome de Manuel I de Portugal.

Apoiou a fundación do Hospital de Todos os Santos de Lisboa, considerado o mellor centro hospitalario da época e que foi a orixe do hospital termal de Caldas da Rainha, que leva o nome da súa honra. Tamén mandou construír o convento da Nai de Deus.

Morreu en Xabregas o 17 de novembro de 1525. Á súa morte foi enterrada no Mosteiro da Virxe María de Enxabregas.

## Notas 
## Véxase tamén 
### Bibliografía 
* 

### Outros artigos 
* Lista de panteóns e tumbas dos gobernantes en Portugal
Matriz dispersa

En álxebra linear numérica, unha **matriz dispersa** ou **matriz rara** ou **matriz espallada** é unha matriz de grande tamaño na que a maioría dos seus elementos son cero.

Con matrices grandes, os métodos tradicionais para almacenar a matriz na memoria dun ordenador ou para resolver sistemas de ecuacións lineares requiren unha gran cantidade de memoria e tempo de procesamento. Existen algoritmos específicos para afrontar eses problemas cando as matrices son dispersas.
## Notas 
## Véxase tamén 
### Bibliografía 
* 
*  (Open Access)
### Outros artigos 
* Matriz (matemáticas).
Benzoquinona

Unha **benzoquinona** (C6H4O2) é unha quinona cun só anel bencénico. Hai 2 benzoquinonas (hipoteticamente podería haber unha terceira), que son:
* 1,4-Benzoquinona, que é a máis común, mostrada na imaxe da dereita (tamén chamada *para*-benzoquinona, *p*-benzoquinona, *para*-quinona, ou, ás veces, simplemente, quinona)
* 1,2-Benzoquinona, menos común, mostrada na imaxe da esquerda (tamén chamada *orto*-benzoquinona, *o*-benzoquinona, *orto*-quinona)
320px
*1,3-benzoquinona, que é hipotética e realmente "non existe, porque a súa estrutura non sería plana e estaría moi tensada", aínda que si se coñecen derivados seus, máis estables.

Atopouse unha *p*-benzoquinona alquilada no rizoma de *Iris kemaonensis*.

## Notas
Jerónimo de Sosa

**Jerónimo de Sosa**, nado en Freixo de Numão e finado en Madrid en 1711, foi un teólogo, xenealoxista e frade franciscano español de orixe portuguesa.

## Traxectoria 
esquerda|miniatura|*Noticia de la Gran Casa de los Marqueses de Villafranca*
Naceu nunha freguesía da Beira Alta co nome de **Jerónimo de Sousa e Meneses**. Marchou a España para estudar teoloxía no colexio franciscano de  San Pedro y San Pablo de Alcalá (1650-1653), e logo integrouse na provincia de Castela da orde. Ensinou filosofía no convento de Torrelaguna e foi garda no convento de Sigüenza para marchar despois a Italia para ensinar teoloxía no convento de Palermo e posteriormente foi lector de teoloxía no Real Convento de Santa María a Nova de Nápoles, onde escribiu un primeiro tratado de teoloxía trinitaria. Foi durante un tempo secretario xernal dos franciscanos observantes. O cardeal Francesco Barberini, protector da orde, encargoulle a dirección dun tratado sobre a compatibilidade entre a presciencia divina e a liberdade humana. En 1680 co manuscrito case rematado marchou a París e logo que lle deu a versión final no verán dese ano recibiu a aprobación dos profesores franciscanos da Sorbona, entre eles Claude Frassen, eminente  scotista. Ao pouco publicouse so o título *Polysophia futurorum contingentium ad mentem Doctoris Subtilis*. A intención de Sosa nesta obra era resolver a dicotomía entre a influencia divina, que podía condicionar as decisións futuras das persoas, e a liberdade humana na escolla das propias accións. Para de Sosa era a necesidade moral, non os decretos de Deus nin o coñecemento, xa que os humanos precisaban actuar moralmente. En 1682 volveu a España para presidir o capítulo de Salamanca, e foi garda do convento de Madrid, definidor e custodio da provincia de Castela e procurador xeral da orde, así como definidor xeral. Escribiu tamén unha obra, perdida, sobre as cátedras do scotismo e do nominalismo da Universidade de Alcalá.

En 1676 na súa obra xenealóxica *Noticia de la Gran Casa de los Marqueses de Villafranca* desenvolveu o método de numeración dos antepasados nunha xenealoxía ascendente creado polo nobre austríaco Michel Eyzinger en 1590. Este método coñécese como sistema Ahnentafel, ou sistema de numeración Sosa-Stradonitz, a partir da mellora introducida en 1898 polo xenealoxista alemán Stephan Kekulé von Stradonitz (1863-1933), quen o popularizou no seu libro *Ahnentafel-Atlas. Ahnentafeln zu 32 Ahnen der Regenten Europas und ihrer Gemahlinnen* que contiña 79 táboas da ascendencia de soberanos europeos e dos seus cónxuxes.

## Notas
Illote de San Bartolomeu

**San Bartolomeu** ou **San Bartolo** é un pequeno illote situado entre as praias de Riás e San Miró, na parroquia de Cambre na comarca de Bergantiños.

## Características
Trátase dun illote da Costa da Morte situado entre Razo e as Sisargas. Ten unha masa arbórea de castiros e unha capela no alto da illa.

## Toponimia 
San Bartolo, ademais de ser a denominación do illote, tamén é o nome dunha praia, cuxa orixe se relaciona cun nome de santo tradicionalmente hispánico que provén do latín .

## Notas
Vectores fila e columna

Na álxebra linear, un **vector columna** con  elementos é unha  matriz m \times 1, consta dunha única columna de  entradas, por exemplo,
:\boldsymbol{x} = \begin{bmatrix} x_1 \\ x_2 \\ \vdots \\ x_m \end{bmatrix}.

Do mesmo xeito, un **vector fila** é unha  matriz 1 \times n,  consta dunha única fila de  entradas,
:\boldsymbol a = \begin{bmatrix} a_1 & a_2 & \dots & a_n \end{bmatrix}. 
(Neste artigo a letra grosa úsase tanto para vectores fila como vectores columna.)

A transposta (indicado por ) de calquera vector fila é un vector de columna, e a transposta de calquera vector columna é un vector  fila:
:\begin{bmatrix} x_1 \; x_2 \; \dots \; x_m \end{bmatrix}^{\rm T} = \begin{bmatrix} x_1 \\ x_2 \\ \vdots \\ x_m \end{bmatrix}.

:\begin{bmatrix} x_1 \\ x_2 \\ \vdots \\ x_m \end{bmatrix}^{\rm T} = \begin{bmatrix} x_1 \; x_2 \; \dots \; x_m \end{bmatrix}.

O conxunto de todos os vectores fila con  entradas nun determinado corpo (como os números reais) forma un espazo vectorial de n dimensións; do mesmo xeito, o conxunto de todos os vectores columna con  entradas forman un espazo vectorial de m dimensións.

## Notación 
Para simplificar a escritura de vectores de columna en liña con outros textos, ás veces escríbense como vectores fila coa operación de transposición aplicada a eles.

:\boldsymbol{x} = \begin{bmatrix} x_1 \; x_2 \; \dots \; x_m \end{bmatrix}^{\rm T}

## Operacións 
A multiplicación de matrices implica a acción de multiplicar cada vector  fila dunha matriz por cada vector columna doutra matriz. 

O produto escalar de dous vectores ,  é igual ao produto matricial da transposta de  con ,

:\mathbf{a} \cdot \mathbf{b} = \mathbf{a}^\intercal \mathbf{b} = \begin{bmatrix}
  a_1 & \cdots & a_n
\end{bmatrix} \begin{bmatrix} 
  b_1 \\ \vdots \\ b_n
\end{bmatrix} = a_1 b_1 + \cdots + a_n b_n.

O produto matricial dun vector columna e un vector  fila dá o produto externo dos vectores , un exemplo do máis xenérico produto tensorial:

:\mathbf{a} \otimes \mathbf{b} = \mathbf{a} \mathbf{b}^\intercal = \begin{bmatrix}
  a_1 \\ a_2 \\ a_3
\end{bmatrix}\begin{bmatrix} 
  b_1 & b_2 & b_3
\end{bmatrix} = \begin{bmatrix} 
a_1 b_1 & a_1 b_2 & a_1 b_3 \\
a_2 b_1 & a_2 b_2 & a_2 b_3 \\
a_3 b_1 & a_3 b_2 & a_3 b_3 \\
\end{bmatrix},

que é a transposta do produto matricial  de  e  :

:\mathbf{b} \otimes \mathbf{a} = \mathbf{b} \mathbf{a}^\intercal = \begin{bmatrix}
  b_1 \\ b_2 \\ b_3
\end{bmatrix}\begin{bmatrix} 
  a_1 & a_2 & a_3
\end{bmatrix} = \begin{bmatrix} 
b_1 a_1 & b_1 a_2 & b_1 a_3 \\
b_2 a_1 & b_2 a_2 & b_2 a_3 \\
b_3 a_1 & b_3 a_2 & b_3 a_3 \\
\end{bmatrix} \,. 

Un xeito de velo é que o produto de matrices de dimensións  1 \times n  por  n \times 1  é unha matriz de dimensións  1 \times 1  que é un número resultado do produto escalar. Mentres que o produto de matrices de dimensións  n \times 1  por  1 \times n  é unha matriz de dimensións  n \times n , neste caso produto externo.

## Notas 
## Véxase tamén 
### Bibliografía 
* 
* 

* 
* 
* 
### Outros artigos 
* Matriz (matemáticas).
### Ligazóns externas 
* math is fun: scalar-vector-matrix.
José Soto Pombo

**José Soto Pombo**, nado en Cuba cara a 1922, foi un guerrilleiro antifranquista galego.

## Traxectoria 
Chofer na Coruña, domiciliado nos Castros. Foi detido en maio de 1945 con Manuel Bello Parga, José Blanco Núñez e Francisco Cousillas Pombo e ingresaron na Prisión Provincial. Saíu en decembro. O Xulgado Militar Especial da Coruña publicou en abril de 1946 unha requisitoria contra el como implicado na causa 159/45. Tamén foi encartado na causa 271/46. Foi detido en xullo de 1947. Pasou pola prisión de Burgos e saíu en liberdade condicional en outubro de 1948.

## Notas 
## Véxase tamén 
### Bibliografía 
*
Santa Rosalía, Vichada

**Santa Rosalía** é unha cidade e concello que se atopa no departamento de Vichada, Colombia. Atópase a 320 metros sobre o nivel do mar, a beiras do río Meta. Rexistra unha temperatura de 25&nbsp;°C. No 2015 tiña unha poboación de 4.012 habitantes.

## Historia 
Esta vila existe dende a época virreinal, aínda que a súa fundación definitiva data de 1970 e foi elevada a concello en 1993.

## Notas
Alameda del Valle

**Alameda del Valle** é un concello da Comunidade de Madrid, en España. O termo municipal atópase na comarca da Serra Norte.

## Demografía 
Segundo o INE, no ano 2023 tiña unha poboación de 274 habitantes.

## Véxase tamén
### Outros artigos 
* Comunidade de Madrid
Videoxogo de acción

Un **videoxogo de acción** é un xénero de videoxogos que enfatiza os retos físicos, incluíndo a coordinación e o tempo de reacción. O xénero inclúe unha gran variedade de subxéneros, como os videoxogos de loita, videoxogos de disparos, videoxogos de ritmo e videoxogos de plataformas. Os videoxogos de campo de batalla multixogador en liña e algúns de estratexia en tempo real tamén se consideran videoxogos de acción.

O xénero de acción inclúe calquera videoxogo onde o xogador supera os retos por medio das súas habilidades de precisión e tempo de resposta. Ás veces os videoxogos de acción poden incorporar outros retos como carreiras, crebacabezas ou recoller obxectos, pero non son imprescindibles no xénero. Os xogadores poden atopar retos tácticos e de exploración, pero normalmente requiren precisión, unha alta velocidade de reacción e unha boa coordinación coas mans. O xogador adoita estar baixo presión e non hai tempo suficiente para unha planificación estratéxica complexa. Polo xeral, os xogos de acción máis rápidos son máis difíciles. Ás veces os xogos de acción poden implicar a resolución de crebacabezas, pero normalmente son bastante sinxelos xa que o xogador está baixo presión constante.

## Notas
David Pritchard (músico)

**David Pritchard** nado en Pasadena (California) o 3 de marzo de 1949, é un guitarrista de clásica e acústica americano.

## Traxectoria
O primeiro fito para Pritchard como guitarrista novel nos anos 60 foi cando se uniu ao cuarteto do vibrafonista Gary Burton nunha xira de 1969. Durante a xira Burton contratara a profesionais de jazz, country, rock e música clásica. Tamén fora un punto focal para músicos novos, incluíndo o violinista Richard Greene, o saxofonista tenor Steve Marcus, o baixista Steve Swallow e os guitarristas Hahn e Larry Coryell. "Foi unha gran banda para ser guitarrista", lembra Pritchard. "Tocabamos en diferentes xéneros: era música de cámara sutil. Todo o mundo tiña que ser solista e acompañante”.

Foi un músico de jazz aínda que notorio por non centrarse na improvisación. “O jazz inflúe na forma de escribir harmonía”, citou, “e na forma de traballar con elementos melódicos. Tamén me gusta o primeiro barroco. O meu fillo é un estudoso de Fulbright e gozo moito desa música".

Traballou como freelance en grupos como The Mothers of Invention  con Don Preston e o teclista Billy Childs. Pritchard tamén gravou dous LP para Inner City Records que contou con Patrice Rushen, Chester Thompson e Freddie Hubbard.

Asociado á música das Indias Orientais, a crítica destaca o seu uso das seccións polimétricas superpostas unhas ás outras. Outra característica destacábel é o seu uso da arpegiación, técnica infrecuente para a crítica de guitarra pola súa condición de plana para este instrumento.

## Discografía 
* *Lightyear* (Inner City, 1978)
* *City Dreams* (Inner City 1979)
* *Air Patterns* (Molecular Music, 1990)
* *Unassigned Territory* (Zebra 1999)
* *Velocity* (Morphic Resonance, 2003)
* *Vertical Eden* (Morphic Resonance, 2008)
* *Metal Roads* (Morphic Resonance, 2010)
* *Among the Missing* (Morphic Resonance, 2014)
* *Evanescen*t (Morphic Resonance, 2019)

## Notas 
## Véxase tamén 
### Ligazóns externas 
* David Pritchard - Hog Futures (1979) do Álbum City Dreams
Municipio de Bauska

O **municipio de Bauska** (en letón, *Bauskas novads*) é un dos 36 municipios de Letonia.

Localizado ao sur do centro de dito país báltico, o municipio creouse durante o ano 2021 despois dunha reorganización territorial, que buscou as vantaxes da fusión de concellos eliminado o antigo municipio de Iecava, o municipio de Rundale e o municipio de Vecumnieku. Limita ao oeste co municipio de Jelgava, ao norte cos municipios de Ķekava e Olaine, ao leste e norte co municipio de Ogre e ao sur cos municipios do país veciño fronteirizos, o distrito de Biržu e o distrito de Pasvale en Lituania. O centro comarcal está situado na cidade de Bauska.

O territorio municipal do condado de Bauska está dividido en 4 asociacións municipais, a división das asociacións é a seguinte:

Asociación de Bauska: cidade de Bauska, parroquia de Brunava, parroquia de Ceraukste, parroquia de Codes, parroquia de Dāviņu, parroquia de Īslīce, parroquia de Gailīšu, parroquia de Mežotne e a parroquia de Vecsaules; 

## Historia 
Durante a Segunda Guerra Mundial, a cidade de Bauska e vilas lindeiras do municipio foron destruídas. En 1944, o Exército Vermello lanzou unha ofensiva nas repúblicas bálticas. Formouse un rexemento de voluntarios duns 300 homes para protexer a cidade de Bauska das tropas soviéticas. Partisanos organizados no movemento nacional de resistencia. Durante seis semanas, esta pequena unidade conseguiu aguantar a ofensiva dunha forza inimiga significativamente superior, as tropas soviéticas lograron capturar Bauska só despois de varios bombardeos, que destruíron máis dun terzo da cidade.

Despois da Segunda Guerra Mundial, o territorio do distrito de Bauska volveu formar parte da RSS de Letonia.

En 1991, despois da restauración da independencia de Letonia, o condado de Bauska pasou a formar parte da Letonia independente.

## Galería de imaxes 

Ficheiro:Cochemuseoi.jpg|Museo do pneumático en Bauska

## Notas 
## Véxase tamén 
### Outros artigos 
*Organización territorial de Letonia

### Ligazóns externas 
* Relación: Bauska novads en *openstreetmap.org* .
Warhammer 40,000: Space Marine 2

**Warhammer 40,000: Space Marine 2** é un videoxogo de acción, disparos e hack & slash en terceira persoa desenvolto por Saber Interactive e publicado por Focus Entertainment. É a secuela de Warhammer 40,000: Space Marine do 2011, ambos baseados no mundo de Warhammer 40,000 xogo de mesa con miniaturas producido por Games Workshop. Foi lanzado para PlayStation 5, Windows e Xbox X e S o 9 de setembro de 2024. O videoxogo recibiu críticas positivas dende o seu lanzamento.
Soetsu Yanagi

**Soetsu Yanagi** (en ), nado o 21 de marzo de 1889 e finado o 3 de maio de 1961, tamén coñecido como **Yanagi Muneyoshi**, foi un crítico de arte xaponesa, filósofo e fundador do movemento artístico Mingei no Xapón nos anos 20 e 30.

## Traxectoria 
En 1916, Yanagi fixo a súa primeira viaxe a Corea por curiosidade pola artesanía coreana. A viaxe levou á creación do Museo de Artesanía Popular de Corea en 1924 e á acuñación do termo *mingei* por Yanagi, os oleiros Hamada Shōji (1894–1978) e Kawai Kanjirō (1890–1966).

Yanagi non era un artista nin un artesán. Dise que a súa teoría da "beleza da tristeza" (悲哀の美) na arte coreana influíu no desenvolvemento da idea coreana de *han*. Tras o Movemento do Primeiro de Marzo, o movemento de independencia de Corea no que miles de coreanos morreron a mans da policía e os militares xaponeses, Yanagi escribiu artigos en 1919 e 1920, expresando simpatía polo pobo coreano e aprecio pola arte coreana.

En 1926, Yanagi declarou formalmente un movemento de arte popular. Rescatou olas pequenas usadas polos plebeos nos períodos Edo e Meiji que estaban a desaparecer nun Xapón que se urbanizaba rapidamente. En 1936, fundouse o Museo de Artesanía Popular Xaponesa ( *Nihon Mingeikan ).*

## Notas
Retortamónada

As **retortamónadas** son un pequeno grupo de flaxelados, que normalmente se atopan nos intestinos de animais como comensais, aínda que existe tamén unha especie de vida libre chamada *Chilomastix cuspidata*. Estaban agrupados dentro do taxon Archezoa (que actualmente xa non se usa). Miden normalmente uns 5-20 μm de longo, e todas as súas secuencias dos xenes dos ARNr das subunidades ribosómicas menores son moi similares entre si. Existen dous xéneros: *Retortamonas*, con dous flaxelos, e *Chilomastix*, con catro. En ambos os casos teñen catro corpos basais, en posición anterior a un prominente suco de alimentación, e un flaxelo está dirixido cara atrás a través da célula, xurdindo do suco.

As retortamónadas carecen de mitocondrias, aparato de Golgi e peroxisomas. Son parentes próximos das diplomónadas, e están situadas dentro das metamónadas xunto con elas. Xeralmente se lles asigna a orde **Retortamonadida**. Debido ás abundantes semellanzas filoxenéticas entre estes dous tipos de flaxelados, dado que as diplomónadas non carecen ancestralmente de mitocondrias, isto suxire que as retortamónadas son tamén amitocondriadas secundariamente.

## Notas 
## Véxase tamén 
### Bibliografía